paragraph_text: Oront je rodom bio Baktrijac, sin Artasira. Oženio se za Rodogunu, kćer perzijskog vladara Artakserksa II. čime je ojačao svoje veze s kraljevskom obitelji.<ref name="Ksenofont - II. 4. 8.">Ksenofont: „Anabaza“, [http://www.perseus.tufts.edu/cgi-bin/ptext?lookup=Xen.+Anab.+2.4.1 II. 4. 8.] Oront se često spominje u kontekstu veza s Grcima; povjesničar Ksenofont spominje kako su Deset tisuća (grčki plaćenici koje je unajmio Kir Mlađi u neuspješnom pohodu protiv svog brata) prilikom povratka kući prešli preko Armenije do Crnog mora.<ref name="Ksenofont - II. 4. 8."/> Godine 386. pr. Kr. Oront je postao zapovjednikom perzijskog pješaštva u pohodu protiv ciparskog kralja Evagore iz Salamine.<ref>Diodor sa Sicilije, [http://www.perseus.tufts.edu/cgi-bin/ptext?lookup=Diod.+15.2.1 XV. 2.] Nakon što je lažno optužio lidijskog satrapa Tiribaza koji je u navedenoj ekspediciji zapovjedao perzijskom mornaricom, Tiribaz je bio prisiljen kao zarobljenik otići na kraljevski dvor te u pritvoru čekati Artakserksa II. da se vrati iz pohoda protiv plemena Kadusija. Nakon tri suđenja Tiribaz je oslobođen svih optužbi, a dobio je i potporu samog perzijskog vladara koji je cijenio njegove doprinose protiv Grka. Oront je u međuvremenu sklopio mir s Evagorom koji je išao u korist ciparskom kralju, zbog čega ga perzijski vladar nije priznao. Oront je zbog ovog čina uvelike izgubio kredibilitet kod velikog kralja Artakserksa II.